正當佢感到絕望嘅時候，樹上嘅夜鶯聽到佢嘅哀求，以為呢個青年係一個真正嘅戀人，真正識咩係愛情，因此決定幫助呢位青年。夜鶯千辛萬苦去搵玫瑰樹借紅玫瑰，不過第一次同第二次搵到嘅係白玫瑰樹同黃玫瑰樹，第三次先至搵到學生窗外嘅紅玫瑰樹，但係紅玫瑰樹話佢知，冬天已經凍僵咗佢嘅血管，雪霜已經摧殘咗佢嘅花冧，如果夜鶯想要一朵紅玫瑰花，需要成晚都歌唱先能夠造出嚟，並用佢胸中嘅鮮血嚟染紅，亦即係用自己嘅生命嚟換一朵玫瑰。